
Raieloa väljastamine
(AS Viimsi Keevitus) 

1. Asjaolud ja menetluse käik

29.05.2013.a. esitas AS Viimsi Keevitus (reg.kood 10041320) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 15 puu raieks Narva linna  munitsipaalmaal:  Rakvere tänav L5 (51104:003:0056) lõigul Rakvere tn 85 paralleelselt. Raieluba taotletakse seoses AS Narva Vesi vee-ja kanalisatsioonitorustike ehitustöödega.
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 

3. Otsus

Väljastada AS Viimsi Keevitus (reg.kood 10041320) raieluba 15 puu raieks Narva linna  territooriumil:  Rakvere tänav L5 (51104:003:0056) lõigul  Rakvere tn 85 paralleelselt.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametile teha korraldus teatavaks AS Viimsi Keevitus (reg.kood 10041320). 

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

